---
title: "เกี่ยวกับเรา"
subtitle: "ที่ปรึกษาที่ทำงานเอง ไม่ใช่ทีมขายที่ส่งงานต่อ"
hero_badge: "เกี่ยวกับเรา"
---

# เกี่ยวกับมอร์มินิมอร์

## เริ่มจากตรงนี้

มอร์มินิมอร์ ก่อตั้งปี 2020 จากประสบการณ์ตรงที่เห็น SME ไทยเสียเงินหลายแสนไปกับ

- เว็บไซต์ที่ "สวยแต่ไม่มีคนเข้า"
- โฆษณาที่ "ยิงเยอะแต่ไม่มีคนซื้อ"
- AI tools ที่ "ว้าวแต่ใช้ไม่เป็น"

เราเลยตั้งใจว่าจะทำให้ต่าง

## นโยบายของเรา

**เป้าหมายของเราคือการเพิ่มกำไรให้ลูกค้า** เพราะถ้าลูกค้ามีกำไรมากขึ้น ลูกค้าก็จะสามารถใช้บริการเราต่อไปได้

ทุกระบบที่ส่งมอบต้องตอบคำถามเดียวให้ได้: **"ลูกค้ามีกำไรเพิ่มขึ้นจริงไหม"** — ไม่ใช่แค่ส่งงานตามสัญญา

## วิธีทำงานของเรา

เราไม่ได้ทำงานแบบเดียวกับทุกที่ — เพราะลูกค้าแต่ละคนมีบริบท งบประมาณ และทีมต่างกัน

- **งานที่ต้องใช้ความเชี่ยวชาญเฉพาะทาง** — เราจะทำเอง เพราะถ้าเราไม่ทำเอง เราจะตอบคำถามลูกค้าไม่ได้
- **งานที่ต้องทำซ้ำ ๆ ปริมาณเยอะ** — เราจะใช้ bot หรือ outsource ให้คนที่เชี่ยวชาญเฉพาะด้าน เพราะเรื่องบางเรื่อง คนที่ทำเป็นอาชีพจะทำได้ดีกว่า
- **งานที่ต้องตอบลูกค้าตลอด 24 ชั่วโมง** — เราจะใช้ bot ช่วยคัดกรองเบื้องต้น แล้วเราจะตามด้วยคน เพราะบางเรื่อง bot ตอบไม่ได้

สรุปคือ — **ผลงานที่ออกมาจะขึ้นอยู่กับบริบทของลูกค้า ไม่ใช่วิธีทำงานของเรา** เราเลือกวิธีที่จะทำให้ลูกค้าได้ผลลัพธ์ที่ดีที่สุด ไม่ใช่วิธีที่เราถนัดที่สุด

## เราเชื่ออะไร

- **เว็บสวยไม่ได้แปลว่าขายได้** — เว็บหลายเว็บที่ดูดีที่สุด ขายแย่ที่สุดก็มี
- **AI ไม่ได้แทนทุกอย่าง** — แต่ถ้ารู้จักใช้ จะประหยัดหรือเปิดโอกาสใหม่ที่คาดไม่ถึง
- **จ่ายแพงไม่ได้แปลว่าดี** — งาน 80% ใช้ของถูกได้ ส่วนที่เหลือค่อยใช้ของแพง
- **ทำเผื่อมากเกินไป** มักจะทำให้จ่ายเกินความจำเป็น
- **"สิ่งที่ถูกต้อง" ไม่ใช่ "สิ่งที่ลูกค้าต้องการ" เสมอไป** — เราเช็คเสมอว่าสิ่งที่เราจะทำตรงกับที่ลูกค้าต้องการจริงไหม
- **ระบบที่สุดยอดที่คนใช้ไม่เป็น = เสียเงินเปล่า** — เราเน้นให้คนใช้ได้จริง ไม่ใช่แค่ส่งของแพง ๆ

## เบื้องหลังการทำงาน

เรานั่งทำงานที่บ้าน ใช้ MacBook ตัวเดียว แต่มี **เครื่องมือด้าน marketing intelligence** ที่ช่วยให้เราเข้าใจตลาดได้ลึกกว่าคนทั่วไป:

- **ระบบดูโฆษณาคู่แข่ง** — ดูว่าคู่แข่งยิงโฆษณาอะไร คำไหน convert ดี งบประมาณเท่าไหร่ เพื่อให้ลูกค้าวางกลยุทธ์ได้โดยไม่ต้องเดา
- **ระบบวิเคราะห์ keyword + SEO gap** — หาโอกาสที่คู่แข่งยังไม่ได้ทำ เพื่อให้ลูกค้าได้ traffic ก่อน
- **ระบบติดตาม trend ตลาด** — รู้ว่าตลาดกำลังไปทางไหนก่อนที่ลูกค้าจะรู้ตัว
- **Stack:** JavaScript, Python, PHP, n8n, OpenAI API, Meta API, Google Analytics, Looker Studio — แล้วแต่งาน

## เรื่องเล่าจากลูกค้า

> "จ่ายไม่อั้นเปิดตลาดใหม่ให้ที"
> — ลูกค้าหลังขยายช่องทางการตลาดสำเร็จ

> "ผลตอบรับดีเกินคาดแฮะ"
> — ลูกค้าหลังปรับกลยุทธ์โฆษณา

> "ผมตามประชุมแต่ลูกค้าบอกว่า 'ไม่ต้องหรอก เพราะคนทักมาจนยุ่งไปหมดแล้ว'"
> — ลูกค้าหลังใช้ระบบจองออนไลน์/แชทบอททำงานแทน

> "พี่คนโทรมาเพิ่มขึ้นครับ แถมถามสินค้าที่ไม่เคยมีคนถามด้วย"
> — ลูกค้าหลัง SEO ติดอันดับและมีคนเข้าเว็บเพิ่ม

(เรื่องเล่าจากคำตอบลูกค้าจริง ที่ระบุไว้ในบริบทการสนทนาตอนเริ่มโปรเจกต์)

## ลูกค้าที่เหมาะกับเรา

- SME ที่ต้องการคนช่วยดูเรื่อง Online Marketing และระบบ IT
- ลูกค้าที่ไม่มีความรู้ IT มาก แต่จำเป็นต้องใช้ระบบ IT
- คนที่ต้องการที่ปรึกษาจริง ๆ ไม่ใช่คนมาขายของ

## ลูกค้าที่ไม่เหมาะ

- องค์กรขนาดใหญ่ที่ต้องการความเป็นทางการสูง + การเมืองเยอะ + ต้องสร้างภาพลักษณ์เกินตัว
- คนที่อยากได้ของฟรี หรือจ่ายน้อยระดับพัน แต่คาดหวังงานระดับแสน
- กลุ่ม IT ทั่วไป — เป็นคู่แข่งเกือบทั้งหมด ยกเว้นกลุ่มขาย Software เฉพาะทาง เช่น ERP

## กระบวนการทำงาน

1. **ปรึกษาฟรี 30-60 นาที** — คุยกับเจ้าของธุรกิจ ฟังปัญหา เป้าหมาย งบประมาณ ให้คำแนะนำเบื้องต้น ไม่ผูก commitment
2. **วางแผน + ส่ง Proposal** — วิเคราะห์เชิงลึก ดูคู่แข่ง ส่ง Proposal เป็น PDF คุณอ่าน ถามคำถาม แก้ไข scope ได้ก่อนเซ็น
3. **ดำเนินการ** — เราจะแจ้งความคืบหน้าของงานเป็นช่วง ๆ ผ่าน LINE Group ของโปรเจกต์ คุณเห็นว่าเราทำอะไรไปแล้วบ้าง และจะมี demo เมื่อเราพร้อมส่งงานรอบใหญ่ ๆ เท่านั้น — เราไม่อยากผูกมัดตัวเองกับ deadline แบบ sprint เพราะงานจริงไม่ได้แบ่งเป็นรอบสั้น ๆ ได้ตลอด
4. **ส่งมอบ + ดูแล** — ส่งมอบงาน + อบรมทีม + มอบคู่มือ หลังส่งมอบ ถ้ามีการปรับเปลี่ยนเล็ก ๆ น้อย ๆ หรือแก้ไขจุดบกพร่อง เราจะดูแลให้โดยไม่คิดค่าใช้จ่ายเพิ่ม ยกเว้นกรณีที่เป็นการสร้าง feature ใหม่ หรือปรับแต่งครั้งใหญ่ เราจะคิดค่าใช้จ่ายเป็นครั้ง ๆ ไปตามขอบเขตงาน
